[{"text_idx": "#000000", "text": "Esperantoplaco \u2013 Mirakla horo al la 30-a!"}, {"text_idx": "#000001", "text": "Kiam la 14-an de decembro ekde 16h45 iom post iom alvenis sur Esperantoplaco homoj scivolemaj pro la anoncita \u201eWunderstunde\u201c (Mirakla horo), engag\u0302itaj membroj de la Kulturlabor Trial & Error jam zorgis pri konvena lumigo sur la placo kaj ofertis trinkaj\u0302ojn kaj mang\u0302etojn. AG Urban ankorau\u0306 metis novan afis\u0302on en la montrokeston c\u0302e la klimatprotektsteleoj. G\u0302i informas pri la placo, g\u0302ia historio, pri Zamenhof kaj pri Esperanto."}, {"text_idx": "#000002", "text": "Poste Jenny de Trial & Error anoncis la elpas\u0302on de la kapoejro-grupo BerimbArte. G\u0302iaj vervaj luktartaj dancoj, akompanitaj de la sonoj de Berimbau (muzikarko kun kalabaso), Atabaque (tamburo) kaj de Pandeiro (tamburo kun cimbaletoj) entuziasmigis la c\u0302eestantojn."}, {"text_idx": "#000007", "text": "Speciala surprizo estis la c\u0302eesto de la ankorau\u0306 multe okupata prof. Manegold. Li aprezis Eva Hoffmann kiel \u201epatrino de la Esperantoplaco\u201c kaj memorigis pri tio, ke s\u0302i per siaj proponoj montris sag\u0302econ. Li opiniis, ke kelkiuj devus peti senkulpigon, c\u0302ar kelkaj el s\u0302iaj proponoj, siatempe pririditaj, hodiau\u0306 estas efektivigataj, ekzemple la dau\u0306ripova agado rilate al akvo en Britzer Garten (G\u0302ardeno de Britz). Inter la c\u0302eestantoj ankau\u0306 estis sinjorino Patermann de la katolika konmunumo Sankta Rikardo kaj la direktorino de la Lo\u0308wenzahn-Grundschule (Leontoda Baza Lernejo) sinjorino Kioschis."}, {"text_idx": "#000008", "text": "Oni admiris post la salutparoladoj la spirhaltigan fajran arton de la grupo Dracarys Hu\u0308ter (Gardantoj de Dracarys), kiuj sorc\u0302is sur la Esperantoplacon novajn lumajn efikojn."}]